sagorsarker/bangla-wikipedia huggingface dataset:
বাদ্যযন্ত্র

বাদ্যযন্ত্র হল এমন একপ্রকার যন্ত্র যা এমনভাবে তৈরি বা সংস্কার করা হয়েছে যাতে তা সুর বা সুরেলা শব্দ সৃষ্টি করতে পারে এবং গানের সহায়ক হিসেবেও ব্যবহৃত হয়। অর্থগত দিক থেকে বিবেচনা করলে দেখা যায়, যেকোনো বস্তু যা শব্দ সৃষ্টি করতে পারে, তাকেই আমরা বাদ্যযন্ত্র হিসেবে ব্যবহার করতে পারি। বাদ্যযন্ত্র মানব সভ্যতার উদয়লগ্ন থেকেই প্রচলিত, সময়ের সাথে সাথে তাদের রূপভেদ হয়েছে শুধু। প্রাচীন বাদ্যযন্ত্রসমূহ ব্যবহৃত হতো মূলত বিভিন্ন ধর্মীয় ও প্রথাগত আচার-অনুষ্ঠানে। তখন সেগুলো ব্যবহৃত হতো একেকটা একেক অনুষ্ঠান উপলক্ষে। ধীরে ধীরে সংস্কৃতির বিকাশ হয় এবং মানুষ বাদ্যযন্ত্রসমূহের যৌগিক ও মিলিত ব্যবহার শুরু করে বিনোদনের জন্য। এই সময় থেকেই বাদ্যযন্ত্রের প্রয়োগ ভিন্নতর হয়।
প্রথম যে যন্ত্রটিকে বাদ্য হিসেবে বিবেচনা করা হয়, তার উৎস ও সময়কাল বিতর্কিত। সর্বপ্রাচীন যে বস্তুটিকে কিছু সংখ্যক বিজ্ঞ বাদ্যযন্ত্র হিসেবে নির্দেশ করেছেন, তা সম্ভবত একটি সাধারণ বাঁশি, যার বয়স আনুমানিক প্রায় ৬৭,০০০ বছর। কিছু কিছু মতামত অনুযায়ী অবশ্য প্রাচীন বাঁশিসমূহের বয়স অনুমান করা হয় প্রায় ৩৭,০০০ বছর। যাহোক, অধিকাংশ ঐতিহাসিক বিশ্বাস করেন যে, বাদ্যযন্ত্রের আবিষ্কারের সুস্পষ্ট সময় খুঁজে বের করা অসম্ভব। কারণ, বাদ্যযন্ত্রের সংজ্ঞার প্রাসঙ্গিকতা ও বাদ্যযন্ত্র তৈরিতে ব্যবহৃত উপকরণসমূহের অনির্দিষ্টতা বাদ্যযন্ত্র সম্পর্কে সুষ্ঠু ধারণার অন্তরায়। অনেক প্রাচীন বাদ্যযন্ত্রসমূহ বানানো হতো পশুর চামড়া, হাড়, কাঠ এবং অন্যান্য অস্থায়ী উপকরণ দ্বারা।
পৃথিবীর বিভিন্ন জনবহুল অঞ্চলে বাদ্যযন্ত্রসমূহের স্বকীয়ভাবে উন্নতি হতে থাকে। তবে বিভিন্ন সভ্যতার মধ্যে যোগাযোগ স্থাপনের ফলে অধিকাংশ বাদ্যযন্ত্র দ্রুত ছড়িয়ে পড়ে এবং তাদের উৎপত্তিস্থল থেকে দূরবর্তী বিভিন্ন অঞ্চলের সংস্কৃতির সাথে তাদের অভিযোজন ঘটে। মধ্যযুগীয় সময়ে মেসোপটেমীয় বাদ্যযন্ত্রসমূহ প্রচলিত ছিল সমুদ্র তীরবর্তী দক্ষিণ এশীয় অঞ্চলে আর ইউরোপিয়ানরা বাজাতো উত্তর আফ্রিকান বাদ্যযন্ত্রসমূহ। যদিও আমেরিকান অঞ্চলগুলোতে বাদ্যযন্ত্রসমূহের উন্নতির গতি ছিল মন্থর; কিন্তু উত্তর, মধ্য ও দক্ষিণ আমেরিকান সংস্কৃতিসমূহ নিজেদের মধ্যে বাদ্যযন্ত্র শেয়ার করেছিলো। ১৪০০ সালের মধ্যে বিভিন্ন অঞ্চলে বাদ্যযন্ত্রের উন্নয়নের গতি ধীরে ধীরে কমে যায় এবং পাশ্চাত্য বিশ্বের অধীনস্থ হয়।
বাদ্যযন্ত্রের শ্রেণিবিভাগ তার নিজগুণেই একটি শৃঙ্খলা। বহু বছর ধরে বাদ্যসমূহের নানা প্রক্রিয়ার শ্রেণিবিভাগ করা হয়ে এসেছে। বাদ্যযন্ত্রের শ্রেণিবিন্যাস নির্ভর করে তাদের সুরের কার্যকরী পাল্লা, তাদের গঠন উপাদানের বিশিষ্ট্য, তাদের আকার প্রভৃতির উপর। তবে সবচেয়ে বেশি প্রচলিত একাডেমিক প্রক্রিয়া হলো "Hornbostel-Sachs" , যাতে শ্রেণিবিন্যাস করতে বাদ্যযন্ত্রসমূহের শব্দ উৎপন্ন করার প্রক্রিয়া বা মাধ্যম বিচার করা হয়। বাদ্যযন্ত্রের উপরে প্রাতিষ্ঠানিক শিক্ষণের নাম "বাদ্যবিজ্ঞান"।
করতোয়া নিম্ন নদী

করতোয়া নদী বা করতোয়া নিম্ন নদী বা নিম্ন করতোয়া নদী বাংলাদেশের উত্তর-পশ্চিমাঞ্চলের রংপুর, দিনাজপুর, বগুড়া ও গাইবান্ধা জেলার একটি নদী। নদীটির দৈর্ঘ্য ১২২ কিলোমিটার, গড় প্রস্থ ১৪৪ মিটার এবং নদীটির প্রকৃতি সর্পিলাকার। বন্যাপ্রবণ নদীটির প্রবাহের প্রকৃতি বারোমাসি এবং নদীতে জোয়ারভাটার প্রভাব নেই। বাংলাদেশ পানি উন্নয়ন বোর্ড বা "পাউবো" কর্তৃক করতোয়া (নীলফামারী) নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৪।
করতোয়া নিম্ন নদীটি রংপুর জেলার মিঠাপুকুর উপজেলার মিলনপুর ইউনিয়নে প্রবহমান দেওনাই-চাড়ালকাটা-যমুনেশ্বরী নদী থেকে উৎপত্তি লাভ করেছে। এই নদী ক্রমান্বয়ে মিঠাপুকুর, নবাবগঞ্জ, পীরগঞ্জ, ঘোড়াঘাট, পলাশবাড়ী, গোবিন্দগঞ্জ, শিবগঞ্জ, বগুড়া সদর, শাজাহানপুর ও শেরপুর উপজেলায় পৌঁছেছে। অতঃপর এই নদীর জলধারা বগুড়া জেলার উক্ত উপজেলার খানপুর ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে।
এই নদীর তীরে যেসব শহর গড়ে উঠেছে সেগুলো হচ্ছে বগুড়া পৌরসভা, শেরপুর পৌরসভা, শিবগঞ্জ পৌরসভা, গোবিন্দগঞ্জ পৌরসভা এবং ঘোড়াঘাট পৌরসভা এবং মহাস্থানগড় এলাকা। এই নদীতে ব্যারাজ বা রেগুলেটর এবং বন্যা নিয়ন্ত্রণ বাঁধ নেই।
এই নদী অববাহিকার প্রকল্প হচ্ছে ইছামতি গজারিয়া উপপ্রকল্প, নুরুলার বিল নিষ্কাশন প্রকল্প, নালেয়া নদী প্রকল্প, গাংনাই নদী ব্যবস্থাপনা এবং শাওরা বিল নিষ্কাশন প্রকল্প।
কাগেশ্বরী নদী

কাগেশ্বরী নদী বাংলাদেশের উত্তর-পশ্চিমাঞ্চলের পাবনা জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাগেশ্বরী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৫।
কাগেশ্বরী নদীটি পাবনা জেলার সাথিয়া উপজেলার করঞ্জা ইউনিয়নের গাঙভাঙা বিল থেকে উৎপত্তি লাভ করেছে। অতঃপর এই নদীর জলধারা পাবনা জেলার বেড়া উপজেলার কইতলা ইউনিয়ন পর্যন্ত প্রবাহিত হয়ে ব্রহ্মপুত্র নদীতে নিপতিত হয়েছে।
মঘা (চন্দ্রনিবাস)

উজ্জ্বল একক তারকা "মঘা" ভারতীয় জ্যোতির্বিজ্ঞানএর ২৮ নক্ষত্রের ১০ম সদস্যা । ঋগ্বেদীয় ঋষিদের দেয়া নাম পিতৃ , সৈন্ধান্তিকরা যাকে মঘা নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের একমাত্র তারাটির নাম ।
মঘা সিংহ নক্ষত্রমন্ডলভুক্ত । আকাশমন্ডলের ৩৬০ অংশের ৬৬ অংশ ৪০ কলা(কোণ পরিমাপ একক) থেকে ৭৯ অংশ পর্যন্ত এর বিস্তৃতি ।
ভরদ্বাজ উজ্জ্বল "মঘা"কে বলছেন : ' তোমার পূর্ণ মহিমা জ্ঞাত নই , নতুনের ইন্দ্রের ইন্দ্রিয়সামর্থ্যদান আর কোনো দেবে দেখা যায় না , মঘবন ! তোমার মঘবত্বের সমশক্তি নেই ঐশ্বর্যাধিক ঐশ্বর্যও নেই '।
কাটাখালী নদী (গাইবান্ধা)

কাটাখালী নদী বাংলাদেশের উত্তর-পশ্চিমাঞ্চলের গাইবান্ধা জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ১৭৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখালী নদীর (গাইবান্ধা) প্রদত্ত পরিচিতি নম্বর উত্তর-পশ্চিমাঞ্চলের নদী নং ১৬।
কাটাখালী নদীটি গাইবান্ধা জেলার গোবিন্দগঞ্জ উপজেলার পৌরসভা এলাকায় প্রবহমান করতোয়া নদী (নীলফামারী) হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার মহিমাগঞ্জ ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে। বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। সেসময় নদীর তীরবর্তী এলাকায় বন্যা দেখা যায়। কিন্তু শুকনো মৌসুমে নদীটির পানির প্রবাহ হ্রাস পায়।
জিতেন্দ্র চৌধুরী

জিতেন্দ্র চৌধুরী ভারতের কমিউনিস্ট পার্টি (মার্কসবাদী)-র একজন সদস্য  এবং তিনি পূর্ব ত্রিপুরা (লোকসভা কেন্দ্র) থেকে ভারতের সাধারণ নির্বাচন, ২০১৪  -এ জয় লাভ করেন ।
২০১৮ সালে ২২ তম কমিউনিস্ট পার্টি কংগ্রেসে তিনি কেন্দ্রীয় কমিটির সদস্য হিসাবে নির্বাচিত হয়েছিলেন। তিনি দলের আদিবাসী শাখা জিএমপির বর্তমান সভাপতি। তিনি দলের কৃষক শাখা সর্বভারতীয় কৃষক সভা-এর যুগ্ম-সচিবও রয়েছেন। তিনি ত্রিপুরা ও ভারতের উপজাতি সম্প্রদায়ের বিষয়ে বিভিন্ন বিষয় উত্থাপন করছেন।
পূর্বফল্গুনী (চন্দ্রনিবাস)

অনতিউজ্জ্বল দ্বৈত তারকা "পূর্বফল্গুনী" ভারতীয় জ্যোতির্বিজ্ঞানএর ২৮ নক্ষত্রের ১১শ সদস্যা । ঋগ্বেদীয় ঋষিদের দেয়া নাম ভগ , সৈন্ধান্তিকরা যাকে পূর্বফল্গুনী নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের তারাদের নাম জ্যোৎস্নাময়ী ও চিৎময়ী ।
সিংহ নক্ষত্রমন্ডলভুক্ত এর বিস্তৃতি আকাশমন্ডলের ৩৬০ অংশের ৭৯ অংশ থেকে ৮৩ অংশ ২০ কলা(কোণ পরিমাপ একক) পর্যন্ত ।
ভরদ্বাজ পূর্বফল্গুনী তথা ভগকে বলছেন : ' যা চিত্ত ও ধীতে আগে নিদ্রিত ছিল তা এই ভগশক্তির অবিম্বিষ্ট প্রকাশময়তায় হস্তদ্বয়ে ধরা পড়ে '।
উত্তরফল্গুনী (চন্দ্রনিবাস)

উজ্জ্বল একক তারকা "উত্তরফল্গুনী" ভারতীয় জ্যোতির্বিজ্ঞানএর ২৮ নক্ষত্রের ১২শ সদস্যা। ঋগ্বেদীয় ঋষিদের দেয়া নাম অর্য্যমা, সৈন্ধান্তিকরা যাকে উত্তরফল্গুনী নামে চিহ্নিত করছে। আধুনিক জ্যোতির্বিজ্ঞান অনুসারে এই নক্ষত্রের তারাটির নাম দানয়িত্রী।
সিংহ নক্ষত্রমন্ডলভুক্ত এর বিস্তৃতি আকাশমন্ডলের ৩৬০ অংশের ১৪৬ অংশ ৪০ কলা(কোণ পরিমাপ একক) থেকে ১৬০ অংশ পর্যন্ত।
নর উত্তরফল্গুনী তথা "অর্য্যমা"কে বলছেন : ' অর্য্যমা সাথে বরুণ মিত্রের দিব্যোজ্জ্বলত্রয় ! যে তোমাদের জন্য অগ্নিকে দূত ক'রে আদিভূত ইন্ধনে আহুতি দেয় সেই মর্ত্য বিশ্বকে জয় করে তার ধনের সাথে '।
গার্বাইন মুগুরুজা

গার্বাইন মুগুরুজা ব্লাঙ্কো (, ; জন্ম: ৮ অক্টোবর, ১৯৯৩) ভেনেজুয়েলীয়-স্পেনীয় পেশাদার প্রমিলা টেনিস তারকা। টেনিস প্রতিযোগিতায় তিনি স্পেনের প্রতিনিধিত্ব করছেন। ২০১২ সাল থেকে পেশাদারীত্বের দিকে ধাবিত হন গার্বাইন মুগুরুজা। তিনি তিনবার এককের শিরোপা লাভ করেছেন। তন্মধ্যে সর্বাপেক্ষা উল্লেখযোগ্য কৃতিত্ব হচ্ছে ২০১৬ সালের ফ্রেঞ্চ ওপেনের শিরোপা জয় করা। চূড়ান্ত খেলায় তিনি বিশ্বের ১নং প্রমিলা টেনিস তারকা সেরেনা উইলিয়ামসকে পরাজিত করে এ খেতাব লাভে সক্ষমতা দেখান। ভাগ্যের সহায়তা নিয়ে প্যারিসে তিনি তার প্রথম গ্র্যান্ডস্ল্যাম শিরোপা অর্জন করেন। ১৯৯০-এর দশকে জন্মগ্রহণকারী যে-কোন লিঙ্গের দ্বিতীয় খেলোয়াড় হিসেবে ২০১১ সালের উইম্বলডন চ্যাম্পিয়নশিপে পেত্রা কেভিতোভার পর গ্র্যান্ডস্ল্যামের শিরোপা জয় করেছেন। প্রতিযোগিতা শেষে এই স্পেনীয় তার নিজস্ব সর্বোচ্চ বিশ্ব র‌্যাঙ্কিং ২নং-এ পৌঁছেন। ৬ জুন, ২০১৬ তারিখ মোতাবেক ডব্লিউটিএ এককে ২ ও দ্বৈতে ৩০ নম্বরে ছিলেন।
মুগুরুজা ভেনেজুয়েলার কারাকাসে ১৯৯৩ সালে গিপুজকোয়ার ইবার এলাকায় জন্মগ্রহণকারী স্পেনীয় পিতা হোস অ্যান্টোনিও মুগুরুজা এবং ভেনেজুয়েলীয় মাতা স্কারলেট ব্লাঙ্কো দম্পতির সন্তানরূপে জন্মগ্রহণ করেন। আসিয়ের ও ইগর নাম্নী তার দুই বড় ভাই রয়েছে। তার ভেনেজুয়েলীয়-স্পেনীয় দ্বৈত নাগরিকত্ব রয়েছে। তিন বছর বয়সে টেনিস খেলতে শুরু করেন তিনি। ছয় বছর বয়সে ১৯৯৯ সালে তার পরিবার স্পেনে স্থানান্তরিত হয়। এরপর বার্সেলোনার কাছাকাছি ব্রুগুয়েরা টেনিস একাডেমিতে প্রশিক্ষণ গ্রহণ করেন।
শক্তিশালী গ্রাউন্ডস্ট্রোক ও আক্রমণাত্মক খেলার ধরনের জন্য তার সবিশেষ পরিচিতি রয়েছে। ২০১৪ সালের অস্ট্রেলিয়ান ওপেনের চতুর্থ রাউন্ডে পৌঁছুতে সক্ষম হন ও সকলের মনোযোগের কেন্দ্রবিন্দুতে পরিণত হন। এ সময় তিনি ক্যারোলিন ওজনিয়াস্কিকে হারিয়ে সর্বাপেক্ষা অঘটনের জন্ম দেন। একই বছর ফ্রেঞ্চ ওপেনের দ্বিতীয় রাউন্ডে সেরেনা উইলিয়ামসকে পরাজিত করেছিলেন। বিশ্বের ১নং খেলোয়াড়কে হারিয়ে কোয়ার্টার ফাইনাল পর্যন্ত অগ্রসর হন। ২০১৫ সালে চায়না ওপেনের শিরোপা জয়ের পর উইম্বলডন চ্যাম্পিয়নশিপের ফাইনালে প্রথমবারের মতো পৌঁছেন। এছাড়াও, ২০১৫ সালে প্রথমবারের মতো ডব্লিউটিএ প্রতিযোগিতার মূল পর্বে খেলেন। রাউন্ড রবিন পর্বে জয়ের পর সেমি-ফাইনালে প্রতিযোগিতার বিজয়ী আগ্নিয়েস্কা রাদভানিস্তা'র কাছে হেরে যান।
দ্বৈত প্রতিযোগিতায়ও সফলতা পেয়েছেন মুগুরুজা। ইতোমধ্যে পাঁচবার শিরোপা জয় করেছেন তিনি। এছাড়াও ২০১৫ সালের ডব্লিউটিএ ফাইনাল ও ২০১৪ সালের ফ্রেঞ্চ ওপেনের সেমি-ফাইনালে অংশ নিয়েছেন তিনি। এ সকল অর্জনে তাকে সর্বাত্মক সহযোগিতা করেন কার্লা সুয়ারেজ নাভারো। মুগুরুজা জুন, ২০১৬ সালে এককে ২নং এবং ফেব্রুয়ারি, ২০১৫ সালে দ্বৈতে খেলোয়াড়ী জীবনের সর্বোচ্চ ১০ নম্বরে পৌঁছেন।
গুমুশ (টিভি ধারাবাহিক)

গুমুশ (অথবা "গুমুস") () হল একটি তুর্কি টিভি ধারাবাহিক নাটক যা ২০০৫ থেকে ২০০৭ সালে তুরস্কের ক্যানাল ডি নামক চ্যানেলে সম্প্রচারিত হয়। নাটকের মূল চরিত্র গুমুশ নামক এক সাধারণ মেয়ে, যার বহু আকাঙ্ক্ষিত দাম্পত্য জীবনের ছন্দপতন এবং দীর্ঘ মানসিক সংগ্রামের পর আকাঙ্ক্ষিত ভালোবাসার পুনরাবির্ভাব নাটকের মূল গল্প।
সড়ক দুর্ঘটনায় প্রেমিকার মৃত্যুর পর, ধনাঢ্য পরিবারের সন্তান মেহমেত দিশেহারা হয়ে পড়ে। পুরনো স্মৃতিকে ভুলে থাকতে এবং তাকে বাস্তব জীবনে ফিরিয়ে আনার জন্য তার দাদা মেহমেত ফাখরি তাকে পরামর্শ দেয় মেহমেতের ছোটবেলার বন্ধু গুমুশকে বিয়ে করার জন্য, যে ছোটকাল থেকেই মেহমেতকে পছন্দ করে। মেহমেত তাকে বিয়ে করতে আগ্রহী জেনে গুমুশ খুশি হলেও বিয়ের পর তার উদাসীনতায় সে বুঝতে পারে, তাদের বিয়ে প্রকৃত অর্থে কোন বিয়ে নয়, একটি বেঁচে থাকার অবলম্বন মাত্র। তবুও সে অপেক্ষায় থাকে, একদিন মেহমেত তাকে ভালবাসবে, ধীরে ধীরে তার অপেক্ষা সার্থক হয় এবং এক পর্যায়ে মেহমেত সত্যিই তাকে ভালবাসতে শুরু করে।
হংসনারায়ণ ভট্টাচার্য

হংসনারায়ণ ভট্টাচার্য (১৯২৮ - ১৪ মার্চ ২০০২) ছিলেন সংস্কৃত ও বাংলা সাহিত্যের এক গবেষক। নবদ্বীপ তথা নদিয়ার সাহিত্য-সংস্কৃতি-ইতিহাস চর্চার ক্ষেত্রে এক বিশিষ্ট ব্যক্তিত্ব।
হংসনারায়ণ ভট্টাচার্যের জন্ম ব্রিটিশ ভারতের অধুনা পশ্চিমবঙ্গের বর্ধমান জেলার মীরহাটে। পিতা সিদ্ধেশ্বর ভট্টাচার্য ও মাতা ত্রিনয়নী দেবী। তিনি হুগলি মহসিন কলেজ থেকে সংস্কৃতে সাম্মানিক স্নাতক হন এবং কলকাতা বিশ্ববিদ্যালয় থেকে সংস্কৃত, বাংলা ও প্রাচীন ইতিহাস-সংস্কৃতিতে এম.এ পাশ করেন। তিনি নবদ্বীপের প্রখ্যাত যাত্রাকার মতিলাল রায়ের জীবন ও সৃষ্টিকর্ম নিয়ে মৌলিক গবেষণা করে কলকাতা বিশ্ববিদ্যালয় থেকে পিএইচডি ডিগ্রি লাভ করেন। তার গবেষণাপত্রটির নাম ছিল "যাত্রাগানে মতিলাল রায় ও তাঁহার সম্প্রদায়"।
তিনি দেওঘর উচ্চ বিদ্যালয়ে শিক্ষকতা দিয়ে কর্মজীবন শুরু করেন। ১৯৫৪ খ্রিস্টাব্দে নবদ্বীপ বিদ্যাসাগর কলেজের অধ্যাপক হিসাবে যোগ দেন। প্রায় ৩৪ বৎসরের অধ্যাপনা জীবন সমাপ্ত করেন ১৯৯৪ খ্রিস্টাব্দে। তিনি ওই কলেজের বাংলা ও বাংলা সাহিত্য বিভাগে ডিন পদে অবসর নেন।
হংসনারায়ণ ভট্টাচার্যের উল্লেখযোগ্য সাহিত্যকীর্তি হল তিন খণ্ডে হিন্দুদের দেবদেবী উদ্ভব ও ক্রমবিকাশ। তিনি বহু পত্রপত্রিকায় ২৫০ টিরও বেশি গবেষণামূলক  প্রবন্ধ, কবিতা, ভ্রমণকাহিনী, ছোটোগল্প রচনা করেছেন। তিনি "চন্দ্রশেখর ঠাকুর" ছদ্মনামেও ছোটো গল্প লিখেছেন।
তার অন্যান্য গ্রন্থ গুলি হল:
ভট্টাচার্যের রচনা ভারতীয় বিজ্ঞানের ইনস্টিটিউট অফ ডিজিটাল লাইব্রেরি অব ইন্ডিয়া দ্বারা নথিভুক্ত করা হয়েছে। তার কাজকে ভট্টাচার্যের সমবয়সী ও উত্তরসূরীরাও ব্যাপকভাবে উদ্ধৃত করেছেন।
স্বর্ণ চতুর্ভুজ

স্বর্ণ চতুর্ভুজ (জিকিউ) হল ভারতের জাতীয় মহাসড়কের একটি নেটওয়ার্ক যা এই দেশের বেশিরভাগ শিল্প, কৃষি ও সাংস্কৃতিক কেন্দ্রকে সংযুক্ত করেছে। এটি ভারতের চারটি প্রধান মহানগর, দিল্লি (উত্তর), কলকাতা (পূর্ব), মুম্বই (পশ্চিম) এবং চেন্নাই (দক্ষিণ)কে ছুঁয়ে গিয়ে একটি চতুর্ভুজ গঠন করেছে। এই নেটওয়ার্কের মাধ্যমে সংযুক্ত অন্যান্য শহরের মধ্যে রয়েছে আহমেদাবাদ, বেঙ্গালুরু, বালেশ্বর, ভুবনেশ্বর, কটক, দুর্গাপুর, জয়পুর, কানপুর, পুনে, সুরাট, বিজয়ওয়াড়া, আজমির, ভাইজাগ, বুদ্ধ গয়া, বারাণসী, আগ্রা, মথুরা, ধানবাদ, গান্ধীনগর, উদয়পুর) এবং বড়োদরা। এই বিশাল মহাসড়কের মূল লক্ষ্য হল ভারতের চারটি মহানগরের মধ্যে দূরত্ব এবং যাতায়াতের সময় হ্রাস করা।
স্বর্ণ চতুর্ভুজ প্রকল্পটি সড়ক, পরিবহন ও মহাসড়ক মন্ত্রকের অধীনে ভারতের জাতীয় মহাসড়ক কর্তৃপক্ষ (এনএইচএআই) দ্বারা পরিচালিত হয়। রাস্তার অধিকাংশ ক্ষেত্র নিয়ন্ত্রিত প্রবেশের জন্য নয়, কিন্তু এখানে কিছু সুরক্ষা ব্যবস্থা, যেমন পার্শ্বস্থ রেলিং, বাম্পার এবং উচ্চ-দৃশ্যমানতাযুক্ত চিহ্ন ব্যবহার করা হয়েছে। মুম্বাই-পুনে এক্সপ্রেসওয়ে, ভারতে প্রথম উচ্চ গতির যানবাহন চলাচলের জন্য নির্মিত টোল রাস্তা, এই জিকিউ প্রকল্পের একটি অংশ। কিন্তু এনএইচএআই এটিতে অর্থসাহায্য করেনি, এবং মূল মহাসড়ক থেকে আলাদা। এই প্রকল্পের জন্য অর্থ পেট্রোল এবং ডিজেলের কর থেকে প্রাপ্ত হয়েছে, যার পরিমাণ ২০০ বিলিয়ন টাকা। এছাড়াও বাহ্যিক সহায়তার মাধ্যমে ২০০ বিলিয়ন টাকা, বাজারে ঋণ থেকে ১০০ বিলিয়ন টাকা এবং বেসরকারী খাতের অংশগ্রহণ থেকে ৪০ বিলিয়ন টাকা পাওয়া গিয়েছিল। প্রকল্পটি এনএইচএআই এবং সংশ্লিষ্ট ঠিকাদারদের মধ্যে একটি সরকারী-বেসরকারী অংশীদারত্বের (পিপিপি) মাধ্যমে সম্পাদিত হয়েছে।
স্বর্ণ চতুর্ভুজ প্রকল্পের (জিকিউ প্রকল্প) প্রধান লক্ষ্য ছিল দেশের মুখ্য শহর এবং বন্দরগুলির মধ্যে দ্রুত পরিবহন ব্যবস্থা স্থাপন করা, ছোট শহরগুলি থেকে সহজে বাজার অঞ্চলে পৌঁছোনোর ব্যবস্থা করা, পরিবহনে কৃষিজাত খাবারের পচন কমানো।
১৯৯৯ সালের ৬ই জানুয়ারি তৎকালীন প্রধানমন্ত্রী অটল বিহারী বাজপেয়ী এই প্রকল্পের ভিত্তি প্রস্তর স্থাপন করেন। এটি ২০০৬ সালের মধ্যে শেষ করার পরিকল্পনা করা হয়েছিল, তবে জমি অধিগ্রহণের সীমাবদ্ধতা এবং ঠিকাদারদের সাথে বিরোধের কারণে বিলম্ব হয়েছিল এবং পুনরায় আলোচনা করতে হয়েছিল।
ভারত সরকারের প্রাথমিক অনুমান ছিল যে স্বর্ণ চতুর্ভুজ প্রকল্পের জন্য ব্যয় হবে , ১৯৯৯ সালের দাম অনুযায়ী। তবে মহাসড়কটি এর থেকে কমেই নির্মিত হয়েছিল। আগস্ট ২০১১ পর্যন্ত, ভারত সরকারের ব্যয় প্রাথমিক অনুমানের প্রায় অর্ধেক ছিল, প্রায় . আগস্ট ২০১১ পর্যন্ত আটটি চালু চুক্তির খরচ ছিল ।
সম্পূর্ণ গোল্ডেন চতুর্ভুজটি ১২ টি রাজ্য এবং একটি কেন্দ্রশাসিত অঞ্চলের মধ্য দিয়ে যায়:
কোনা এক্সপ্রেসওয়ে

কোনা এক্সপ্রেসওয়ে হল জাতীয় সড়ক ১১৭ (ভারত) এর অংশ।এই এক্সপ্রেসওয়ে কলকাতা ও সাঁতরাগাছি কাছে জাতীয় সড়ক ৬ (ভারত) এর মধ্যে সংযোগ ঘটিয়েছে।এই এক্সপ্রেসওয়ে অংশ হল বিদ্যাসাগর সেতু ।এই সেতু দ্বারাই কোনা এক্সপ্রেসওয়ে কলকাতার সঙ্গে যুক্ত।এর মোট দৈর্ঘ্য ৮ কিলোমিটার ও এক্সপ্রেসওয়েটি ২ লেনের।এই এক্সপ্রেসওয়েতে প্রতিদিন গড়ে ১ লক্ষের বেশি যানবাহন যাতায়াত করে।বর্তমানে এই এক্সপ্রেসওয়ের সম্প্রসারনের কাজ চলছে।
ইম্পেরিয়াল গেজেটিয়ার অব ইন্ডিয়া

দ্য ইম্পেরিয়াল গেজেটিয়ার অব ইন্ডিয়া ছিল ব্রিটিশ ভারতের একটি গেজেটিয়ার। বর্তমানে এটি ঐতিহাসিক উপাদান হিসেবে ব্যবহৃত হয়। ১৮৮১ সালে এটি প্রথম প্রকাশিত হয়। ১৮৬৯ সালে স্যার উইলিয়াম উইলসন হান্টার এই গ্রন্থ প্রকাশের মূল পরিকল্পনা করেছিলেন।
১৯০৮, ১৯০৯ ও ১৯৩১ সালের নতুন সংস্করণে চারটি বিশ্বকোষীয় খন্ড রয়েছে যাতে ভারতের ভূগোল, ইতিহাস, অর্থনীতি ও প্রশাসনের উপর আলোকপাত করা হয়েছে। ২০টি খণ্ডে বিভিন্ন স্থানের নাম, পরিসংখ্যান ও সংক্ষিপ্ত তথ্য প্রদান করা হয়েছে। প্রত্যেক খণ্ডে নির্ঘণ্ট ও মানচিত্র রয়েছে। নতুন সংস্করণগুলি অক্সফোর্ড বিশ্ববিদ্যালয়ের প্রেস থেকে প্রকাশিত হয়।
১৮৮১ সালে "দ্য ইম্পেরিয়াল গেজেটিয়ার অব ইন্ডিয়া"র প্রথম সংস্করণ ৯টি খণ্ডে প্রকাশিত হয়। ১৮৮৫-৮৭ সালে ১৪খন্ড নিয়ে দ্বিতীয় সংস্করণ প্রকাশিত হয়। ১৯০০ সালে উইলিয়াম উইলসন হান্টার মারা যাওয়ার পর হার্বা‌র্ট‌ হোপ রিসলি, উইলিয়াম স্টিভেনসন মায়ার, স্যার রিচার্ড‌ বার্ন এবং জেমস সাদারল্যান্ড কটন ২৬খণ্ডের "ইম্পেরিয়াল গেজেটিয়ার অব ইন্ডিয়া" সঙ্কলন করেন।
১৮৯৩ সালে আকারে বড় এবং পরিসংখ্যান সংবলিত একটি সংশোধিত সংস্করণ পৃথক খণ্ডে "দ্য ইন্ডিয়ান এম্পায়ার:ইটস পিপলস, হিস্ট্রি, এন্ড প্রোডাক্টস"। নামে প্রকাশিত হয়েছিল।
এগুলি সব হান্টার কর্তৃক সম্পাদিত হয়। তিনি ১৮৬৯ সালে এর মূল পরিকল্পনা করেছিলেন। পাশাপাশি "ইম্পেরিয়াল গেজেটিয়ার অব ইন্ডিয়া:প্রভিন্সিয়াল সিরিজ" প্রস্তুত করা হয়েছিল।
ভারতমালা

ভারতমালা প্রকল্প হল ভারতের সরকারের একটি কেন্দ্রীয়-পৃষ্ঠপোষকতা ও অর্থায়নকৃত সড়ক ও মহাসড়ক প্রকল্প। প্রতিশ্রুতিবদ্ধ ৮৩,৬৭৭ কিলোমিটার (৫১,৯৯৪ মাইল) নতুন মহাসড়কসমূহে বিনিয়োগের পরিমাণ প্রায় ৫.৩৫ লাখ কোটি টাকা (৭১ বিলিয়ন মার্কিন ডলারের), এটি একটি সরকারি সড়ক নির্মাণের প্রকল্পের (ডিসেম্বর, ২০১৭) জন্য একক বৃহত্তম ব্যয়ের ইতিহাস তৈরি করে। মহাসড়ক প্রকল্পটি গুজরাত, রাজস্থান, পাঞ্জাব, হরিয়ানা থেকে মহাসড়ক নির্মাণ করবে এবং তারপর হিমালয়ের অঞ্চল - জম্মু ও কাশ্মীর, হিমাচল প্রদেশ, উত্তরাখণ্ড - জুড়ে বিস্তৃত হবে এবং তারপর তরাইয়ের পাশাপাশি উত্তরপ্রদেশ ও বিহারের সীমান্তের সীমানা ও পশ্চিমবঙ্গ, সিক্কিম, আসাম, অরুণাচল প্রদেশ এবং মণিপুর ও মিজোরামের ইন্দো-মিয়ানমারের সীমান্ত পর্যন্ত অগ্রসর হয়। উপজাতি ও পশ্চাদ্ধাবন এলাকা সহ দূরবর্তী সীমান্ত ও গ্রামীণ এলাকায় সংযোগ প্রদানের উপর বিশেষ গুরুত্ব দেওয়া হবে। ভারতমালা প্রকল্পটি সর্বনিম্ন ৪-লেনের মহাসড়কের দ্বারা ৫৫০ টি (বর্তমান ৩০০ টি) জেলা সদর দফতরের মধ্যে সংযোগ তৈরি করবে করিডোরের সংখ্যা ৫০ টি (বর্তমান ৬ টি) বৃদ্ধি করে এবং ২৪ টি লজিস্টিক পার্ক, মোট ৮,০০০ কিলোমিটারের (৫,০০০ মাইল) ৬৬ টি আন্তঃ-করিডোর (আইসি), মোট ৭,৫০০ কিলোমিটারের ৪,৭০০ মাইল) ১১৬ টি ফিডার রুট (এফআর) এবং উত্তর পূর্বের ৭ টি মাল্টি-মোডাল জলপথ বন্দরের সঙ্গে আন্তঃসংযোগ দ্বারা ৮০% মালবাহী যানবাহন (বর্তমানে ৪০%) জাতীয় সড়কে স্থানান্তর করা হবে।
উচ্চাকাঙ্ক্ষী ছাতা কর্মসূচিটি অটল বিহারী বাজপেয়ী সরকার কর্তৃক ১৯৯৮ সালে চালু হওয়া ফ্ল্যাগশিপ ন্যাশনাল হাইওয়ে ডেভেলপমেন্ট প্রজেক্টস (এনএইচডিপি) সহ সকল বিদ্যমান মহাসড়ক প্রকল্পকে উপস্থাপন করবে।
এটি সাগরমালা, ডেডিকেটেড ফ্রেইট করিডোর, শিল্প করিডোর, উড়ান-আরসিএস, ভারতনেট, ডিজিটাল ইন্ডিয়া ও মেক ইন ইন্ডিয়ার মত ভারত সরকারের অন্যান্য গুরুত্বপূর্ণ প্রকল্পের সুবিধাভোগী।
ভিক্টর কর্চনই

ভিক্টর লিভোভিচ কর্চনই (; জন্ম: ২৩ মার্চ, ১৯৩১ - মৃত্যু: ৬ জুন, ২০১৬) লেনিনগ্রাদে জন্মগ্রহণকারী তৎকালীন সোভিয়েত ইউনিয়নের বিখ্যাত গ্র্যান্ডমাস্টার দাবাড়ু ও লেখক ছিলেন। তাকে অন্যতম সামর্থ্যবান খেলোয়াড়রূপে চিত্রিত করা হয়ে থাকে। দুর্ভাগ্যবশতঃ ভিক্টর কর্চনই বিশ্ব দাবা চ্যাম্পিয়নশীপের কোন খেতাব লাভ করতে পারেননি।
ইহুদি মাতা ও পোলীয়-ক্যাথলিক পিতার সন্তান ছিলেন। মা জেল্ডা গারশেভনা আজবেল ইদ্দিস লেখক, পিয়ানোবাদক ও লেনিনগ্রাদ কনজারভেটরি মিউজিকের প্রাক্তন শিক্ষার্থী হার্শ আজবেলের কন্যা ছিলেন। তার বাবা লেভ মার্কুরাইভিচ কর্চনই প্রকৌশলী ছিলেন ও ক্যান্ডি কারখানায় কাজ করতেন।
১৯২৮ সালে ইউক্রেন থেকে পরিবারসহ পিতা-মাতা উভয়েই লেনিনগ্রাদে চলে আসেন। কিন্তু বিবাহ-বিচ্ছেদ ঘটায় ১৯৩৫ সাল পর্যন্ত মায়ের সাথে অবস্থান করেন। তারপর বাবা, দাদা ও সৎমাতা রোজা আব্রামোভনা ফ্রিডমানের কাছে বড় হন। ১৯৪১ সালে লেনিনগ্রাদে আক্রমণ চালানো হলে তার বাবা নিহত হন ও পরবর্তীতে তাকে নিয়ে সুইজারল্যান্ডে চলে যান। ইতিহাস বিষয়ে লেনিনগ্রাদ স্টেট বিশ্ববিদ্যালয় থেকে স্নাতক ডিগ্রী লাভ করেন।
নিজ জন্মভূমি সোভিয়েত ইউনিয়ন থেকে ১৯৭৬ সালে নেদারল্যান্ডসে চলে যান। পরবর্তীকালে ১৯৭৮ সালে সুইজারল্যান্ডে নিবাস গড়েন ও সুইস নাগরিকত্ব লাভ করেন।
গ্র্যান্ডমাস্টার আনাতোলি কারপভের বিপক্ষে তিনটি খেলায় অংশ নেন। ১৯৭৪ সালে ক্যান্ডিডেটস ফাইনালে কারপভের কাছে পরাজিত হন। কিন্তু গ্র্যান্ডমাস্টার ববি ফিশার নিজ শিরোপা রক্ষার প্রতিযোগিতায় অংশগ্রহণে অপারগতা প্রকাশ করলে ১৯৭৫ সালে কারপভকে বিজয়ী ঘোষণা করা হয়েছিল। তারপর উপর্যুপরি দুইবার ক্যান্ডিডেটসে জয় পান। কিন্তু, ১৯৭৮ ও ১৯৮১ সালে বিশ্ব চ্যাম্পিয়নশীপের খেলায় কারপভের কাছে আবারো পরাজিত হয়েছিলেন তিনি।
১৯৬২, ১৯৬৮, ১৯৭১, ১৯৭৪, ১৯৭৭, ১৯৮০, ১৯৮৩, ১৯৮৫, ১৯৮৮ ও ১৯৯১ - এ দশবার বিশ্ব চ্যাম্পিয়নশীপের প্রার্থী ছিলেন। এছাড়াও তিনি চারবার সোভিয়েত ইউনিয়ন দাবা চ্যাম্পিয়ন ছিলেন। ইউরোপীয় চ্যাম্পিয়নশীপের শিরোপা বিজয়ী সোভিয়েত দলের সদস্যরূপে পাঁচবার প্রতিনিধিত্ব করেন তিনি। দাবা অলিম্পিয়াডের শিরোপা বিজয়ে সোভিয়েত দলে ছয়বার অংশ নেন। সেপ্টেম্বর, ২০০৬ সালে বিশ্ব সিনিয়র দাবা চ্যাম্পিয়নশীপের শিরোপা জয় করেন তিনি।
সর্ববয়োঃজ্যেষ্ঠ খেলোয়াড়রূপে জাতীয় চ্যাম্পিয়নশীপের শিরোপা লাভ করেন। ২০০৯ সালে ৭৮ বছর বয়সে সুইস চ্যাম্পিয়নশীপের শিরোপা পান তিনি।
কর্চনই কখনো বিশ্ব চ্যাম্পিয়ন হতে পারেননি। কিন্তু অনেক দাবানুরাগী ব্যক্তিত্ব তাকে অন্যতম সেরা খেলোয়াড়রূপে বিবেচিত করে থাকেন যিনি পল কেরেসের ন্যায় এ মর্যাদার অধিকারী হয়েছেন।
ডিসেম্বর, ২০১২ সালের শেষ দিকে প্রতিবেদনে প্রকাশ পায় যে, কর্চনই স্ট্রোক থেকে আরোগ্য লাভ করেছেন ও প্রতিযোগিতামূলক দাবায় পুনরায় অংশগ্রহণ করছেন। ডিসেম্বর, ২০১৩ সালে জুরিখ ক্রিসমাস ওপেন টুর্নামেন্টের ৩৭তম আসরে খেলার প্রস্তুতি নিচ্ছিলেন। কিন্তু শারীরিক অবস্থার অবনতির কারণে নাম প্রত্যাহার করে নেন তিনি। ডিসেম্বর, ২০১৪ সালের ফিদে রেটিং তালিকায় কর্চনইকে নিষ্ক্রীয়রূপে তুলে ধরা হয় যা তার অবসরের ইঙ্গিত প্রদান করে।
৬ জুন, ২০১৬ তারিখে সুইস শহর ওলেনে ৮৫ বছর বয়সে দেহাবসান ঘটে তার। ফিদে সভাপতি কিরসান ইলিয়মঝিনভ এ প্রসঙ্গে মন্তব্য করেন যে, কর্চনই তার সমগ্র দাবা খেলাকে সাথে নিয়ে চলে গেছেন। এক শোকবার্তায় লিওনার্ড বার্ডেন লিখেন যে, সর্বশ্রেষ্ঠ খেলোয়াড়রূপে তিনি বিশ্ব চ্যাম্পিয়ন হতে পারেননি।
ডেসিমিটার

ডেসিমিটার (এসআই প্রতীক: dm) হল দূরত্ব তুলনা করার জন্য একটি দৈর্ঘ্য, যা মিটারের দশ ভাগের এক ভাগের সমান। আন্তর্জাতিক একক পদ্ধতিতে দৈর্ঘের এসআই ভিত্তিক একক। এটি দশ সেন্টিমিটারের সমান এবং দশ ডেসিমিটার সমান হল এক মিটার। এক ডেসিমিটার হল ৩.৯৩৭০০৭৮৭ ইঞ্চির সমতূল্য।
একে বৈজ্ঞানিক অঙ্কপাতনে ১০০×১০ মি (প্রকৌশল স্বরলিপি) অথবা (সূচকীয় স্বরলিপি) — অর্থ বা ০.১ মি যথাক্রমে লিখা যায়। "c" এর উচ্চারণ /s/ মতো হয়, যা ডেকামিটার থেকে ভিন্ন। সাধারণ আয়তনের নন-এসআই মেট্রিক একক হল লিটার যা এক ঘন ডেসিমিটার হিসাবে সংজ্ঞায়িত করা হয়।
বরিশাল বিভাগের প্রত্নতাত্ত্বিক স্থাপনার তালিকা

বাংলাদেশ প্রত্নতত্ত্ব অধিদপ্তরের তথ্যমতে বরিশাল বিভাগের প্রত্নতাত্ত্বিক স্থাপনার তালিকা:
অধ্যয়ন সুমন

অধ্যয়ন সুমন (হিন্দি: अध्ययन सुमन, জন্ম: ১৩ জানুয়ারি, ১৯৮৮) হলেন একজন ভারতীয় অভিনেতা। তিনি বলিউড অভিনেতা শেখর সুমন ও তার স্ত্রী অলকা সুমনের একমাত্র ছেলে। "হাল–এ–দিল" চলচ্চিত্রে অভিনয়ের মাধ্যমে অধ্যয়ন বলিউড চলচ্চিত্র শিল্পে পদার্পণ করেন।
কুমার মঙ্গতের "হাল-এ-দিল" ছবিতে অভিনয়ের মাধ্যমে অধ্যয়নের কর্মজীবনের সূত্রপাত ঘটে। এরপর তিনি অভিনয় করেন মোহিত সূরি পরিচালিত ও মুকেশ ভট্ট প্রযোজিত "রাজ – দ্য মিস্ট্রি কন্টিনিউজ" ছবিতে। ছবিটি বক্স অফিসে বিরাট সাফল্যের মুখ দেখে। তার অভিনীত তৃতীয় ছবিটি ছিল "জশন"। মুকেশ ভট্ট প্রযোজিত এই ছবিতে তার অভিনয় বিশেষ প্রশংসা অর্জন করেছিল। এই ছবিটিও বাণিজ্যিকভাবে সাফল্য অর্জন করে।
২০১৪ সালে অধ্যয়ন তার বাবা শেখর সুমন পরিচালিত প্রথম ছবি রোম্যান্টিক মেডিক্যাল থ্রিলার "হার্টলেস"-এ অভিনয় করেন।
আয়ুষ্মান খুরানা

আয়ুষ্মান খুরানা (জন্ম: নিশান্ত খুরানা, ১৪ সেপ্টেম্বর ১৯৮৪) একজন ভারতীয় অভিনেতা এবং সঙ্গীত শিল্পী, যিনি মূলত হিন্দি চলচ্চিত্রে কাজ করে থাকেন। তার অভিনীত চলচ্চিত্রে তাকে সাধারণ ব্যক্তি চরিত্রে বিভিন্ন সামাজিক অনুষঙ্গের বিরুদ্ধে সংগ্রাম করতে দেখা যায়। তিনি একটি জাতীয় চলচ্চিত্র পুরস্কার ও চারটি ফিল্মফেয়ার পুরস্কার-সহ অসংখ্য পুরস্কার অর্জন করেছেন। তিনি ২০১৩ ও ২০১৯ সালে "ফোর্বস ইন্ডিয়া"র ১০০ সেলেব্রিটি তালিকায় তালিকাভুক্ত হন এবং ২০২০ সালে "টাইম"-এর বিশ্বের ১০০ সবচেয়ে প্রভাবশালী ব্যক্তি তালিকায় তালিকাভুক্ত করে।
খুরানা ২০০৪ সালে আপাতবাস্তব টেলিভিশন অনুষ্ঠান এমটিভি রোডিজের দ্বিতীয় মৌসুমে চ্যাম্পিয়ন হন এবং টেলিভিশনে উপস্থাপনার মাধ্যমে অভিনয় জগতে পা রাখেন। ২০১২ সালে সুজিত সরকার পরিচালিত প্রণয়ধর্মী হাস্যরসাত্মক ধাঁচের চলচ্চিত্র "ভিকি ডোনার"-এ অভিনয়ের মাধ্যেম বলিউডে পা রাখেন। চলচ্চিত্রটি ব্যাবসায়িকভাবে সাফল্য অর্জন করে এবং তিনি শ্রেষ্ঠ নবাগত অভিনেতা বিভাগে ফিল্মফেয়ার পুরস্কার অর্জন করেন। কয়েক বছর বিরতির পর তিনি ব্যবসাসফল ও সমাদৃত চলচ্চিত্র "দম লগা কে হইশা" (২০১৫)-এ শ্রেষ্ঠাংশে অভিনয় করেন।
খুরানা হাস্যরসাত্মক নাট্যধর্মী "বরেলি কি বর্ফী" (২০১৭), "শুভ মঙ্গল সাবধান" (২০১৭), "বাধাই হো" (২০১৮), "ড্রিম গার্ল" (২০১৯, "বালা" (২০১৯); থ্রিলারধর্মী "আন্ধাধুন" (২০১৮); এবং অপরাধ নাট্যধর্মী "আর্টিকেল ১৫" (২০১৯)-এর মত বক্স অফিসে ব্যবসাসফল চলচ্চিত্র দিয়ে নিজেকে প্রতিষ্ঠিত করেন। "আন্ধাধুন" চলচ্চিত্র অন্ধ পিয়ানোবাদক চরিত্রে এবং "আর্টিকেল ১৫" চলচ্চিত্রে সৎ পুলিশ অফিসার চরিত্রে অভিনয় করে তিনি টানা দুইবার শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার অর্জন করেন এবং প্রথমোক্ত চলচ্চিত্রে অভিনয়ের জন্য শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন। ২০২০ সালে তিনি "শুভ মঙ্গল জ্যায়াদা সাবধান" চলচ্চিত্রে অভিনয় করেন, যা শ্রেষ্ঠাংশে পুরুষ সমকামী চরিত্র নিয়ে নির্মিত প্রথম মূলধারার বলিউড চলচ্চিত্র। এরপর কয়েকটি ইতিবাচক পর্যালোচনা পাওয়া স্বত্বেও বক্স অফিসে ব্যর্থ চলচ্চিত্রের পর তিনি "ড্রিম গার্ল ২" (২০২৩) দিয়ে ব্যবসা সফলতা লাভ করেন।
অভিনয়ের পাশাপাশি তিনি কয়েকটি চলচ্চিত্রের গানেও কণ্ঠ দিয়েছেন। তার গাওয়া "পানি দা রঙ" গানের জন্য তিনি শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন।
খুরানা চন্ডীগড়ে পুনম এবং পি খুরানার ঘরে জন্মগ্রহণ করেন। তিনি চন্ডীগড়ের সেন্ট জন্স হাই স্কুল এবং ডাভ কলেজে পড়াশোনা করেছেন। তিনি ইংরেজি সাহিত্যে পড়াশোনা করেছেন।
তাহিরা কাশ্যপের সঙ্গে তিনি বিবাহ বন্ধনে আবদ্ধ হন। তাদের এক ছেলে ও এক মেয়ে রয়েছে। ২০১৮ সালে তাহিরা কাশ্যপের স্তন ক্যান্সার ধরা পড়ে।
উয়েফা ইউরো ২০১৬

উয়েফা ইউরো ২০১৬ (, ) হল উয়েফা ইউরোপীয় চ্যাম্পিয়নশিপের ১৫তম সংস্করণ। উয়েফা ইউরো ২০১৬ -র ভেন্যু ফ্রান্সের ১০টি শহরে ১০ জুন থেকে ১০ জুলাইয়ের পর্যন্ত চলেছিল।
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হয়েছিল:
টীকা
<section end=j1 />
<section begin=lineups />
রাজ্য সড়ক ১ (পশ্চিমবঙ্গ)

১ নং রাজ্য সড়ক (পশ্চিমবঙ্গ) পশ্চিমবঙ্গের সীমান্ত শহর বনগাঁ থেকে শুরু হয়ে চাকদহ,
কল্যাণী, ব্যারাকপুর, কলকাতা, বারুইপুর, জয়নগর হয়ে কুলপি পর্যন্ত দিয়ে শেষ হয়েছে। এই সড়কের মোট দৈর্ঘ্য ১৫১ কিলোমিটার।এই রাজ্য সড়কটি এক দিকে বনগাঁ ও চাকদহর সংযোগ ঘটিয়েছে আবার কল্যাণী ও ব্যারাকপুর এর সঙ্গে কলকাতা এবং কুলপির সঙ্গে কলকাতার সংযোগ ঘটিয়েছে।
জাতীয় সড়ক ১১৬বি (ভারত)

১১৬বি নং জাতীয় সড়ক (ভারত) পশ্চিমবঙ্গের নন্দকুমারে ৪১ নং জাতীয় সড়ক (ভারত) থেকে শুরু হয়ে উড়িষ্যার চন্নানেশ্বরে শেষ হয়েছে। এই মহাসড়ক কাঁথি ও দীঘা হয়ে গেছে। এর মোট দৈর্ঘ্য ৯১ কিলোমিটার।
ডেকামিটার

ডেকামিটার (; প্রতীক: dam; কখনও কখনও অনানুষ্ঠানিকভাবে Dm বা dkm) হল মেট্রিক পদ্ধতিতে দৈর্ঘ্যের একক, যা দৈর্ঘের এসআই ভিত্তিক এককের দশ মিটারের সমান। একে বৈজ্ঞানিক অঙ্কপাতনে ১×১০ মি অথবা (সূচকীয় অঙ্কপাতন), অর্থ ১×১০ মি হিসাবে লিখা যায়।
এই মাপকাঠি অধিকাংশ ক্ষেত্রেই সম্পূর্ণতার জন্য এসআই এর মধ্যে অন্তর্ভুক্ত করে: মূলত, উপসর্গ ও এককের যেকোনো সমন্বয় লেখা যেতে পারে, কিন্তু অনেক গুলো কমই ব্যবহার করা হয়। ডেকামিটারের একটি বাস্তব ব্যবহার হচ্ছে আবহবিদ্যায়, যেখানে সমুদ্রপৃষ্ঠ হইতে জিওপটেনশিয়াল উচ্চতা মাপার জন্য ব্যবহার করা হয়। এছাড়াও আবহাওয়াবিদরা কদাচিৎ অন্য এসআই প্রিফিক্স "হেক্টপ্যাস্কেল" (hPa) ব্যবহার করে থাকেন।
বুখারা আমিরাত

বুখারা আমিরাত (; ) ছিল ১৭৮৫ সাল থেকে ১৯২০ সাল পর্যন্ত মধ্য এশিয়ার একটি রাষ্ট্র। আমু দরিয়া ও সির দরিয়া নদীর মধ্যবর্তী অঞ্চল এই রাষ্ট্রের অন্তর্গত ছিল। আমিরাতের মূল অঞ্চল ছিল নিম্ন জারাফশান নদী, প্রাচীন শহর সমরকন্দ ও রাজধানী বুখারাসহ এর নগর কেন্দ্রসমূহ। এর পশ্চিমে ছিল খোয়ারিজমের খিভা খানাত এবং পূর্বে ফারগানার কোকান্দ খানাত। বর্তমানে এটি উজবেকিস্তানের অংশ।
১৭৮৫ সালে মাঙ্গিত আমির শাহ মুরাদের ক্ষমতাগ্রহণের মাধ্যমে আনুষ্ঠানিকভাবে বুখারা আমিরাত প্রতিষ্ঠিত হয়। ১৮৬৮ সালে আমিরাত রুশদের সাথে যুদ্ধে পরাজিত হয়। রাশিয়া কর্তৃক গুরুত্বপূর্ণ সমরকন্দ শহরসহ আমিরাতের অধিকাংশ অঞ্চল একীভূত করে নেয়া হয়। ১৮৭৩ সালে বাকি অংশ রুশ প্রটেক্টরেটে পরিণত হয়।
রেড আর্মি ১৯২০ সালের মার্চে একটি ব্যর্থ আক্রমণ চালায়। তবে একই বছরের সেপ্টেম্বরের আক্রমণে তারা সফল হয়। বলশেভিকরা বুখারা আমিরাত দখল করে বুখারান পিপল'স সোভিয়েত রিপাবলিক গঠন করে। বর্তমানে এই অঞ্চলের অধিকাংশ উজবেকিস্তানের অন্তর্গত। তবে কিছু অংশ তাজিকিস্তান, তুর্কমেনিস্তান, কাজাখস্তান ও আফগানিস্তানের মধ্যেও রয়েছে।
ওয়াভেল হাইন্ডস

ওয়াভেল ওয়েন হাইন্ডস (; জন্ম: ৭ সেপ্টেম্বর, ১৯৭৬) জ্যামাইকার কিংস্টনে জন্মগ্রহণকারী ওয়েস্ট ইন্ডিজের বিশিষ্ট আন্তর্জাতিক ক্রিকেটার। টেস্ট ও একদিনের আন্তর্জাতিকে ওয়েস্ট ইন্ডিজ ক্রিকেট দলের পক্ষে প্রতিনিধিত্ব করেছেন ওয়াভেল হাইন্ডস।
দলে তিনি মূলতঃ ব্যাটসম্যান হিসেবে খেলেন। বামহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শিতা দেখিয়েছেন।
হাইন্ডস তার আক্রমণধর্মী বামহাতি ব্যাটিংয়ের জন্য সুনাম কুড়িয়েছেন। এছাড়াও কার্যকরী ডানহাতি মিডিয়াম পেস বোলিংয়েও পারদর্শিতা দেখিয়েছেন। ২০০০ সালে জিম্বাবুয়ের বিপক্ষে তার টেস্ট অভিষেক ঘটে। নিজস্ব চতুর্থ টেস্টে পাকিস্তানের বিপক্ষে মনোমুগ্ধকর প্রথম সেঞ্চুরি করেন।
পায়ের কারুকাজের দুর্বলতার কারণে প্রায়শঃই তাকে সমালোচনার মুখোমুখি হতে হয়েছে। তাস্বত্ত্বেও ২০০০-০১ মৌসুমে অস্ট্রেলিয়ায় বিধ্বংসী সফরের শেষ টেস্টের জন্য ব্যাটিং উদ্বোধনে মাঠে নামানো হয়। শেরউইন ক্যাম্পবেলের সাথে জুটি গড়ে উভয় ইনিংসে ১৪৭ ও ৯৮ তোলেন। তাস্বত্ত্বেও সিরিজ শেষে দল থেকে বাদ পড়েন ও ক্রিস গেইল শীর্ষসারির ব্যাটসম্যানরূপে দলে পাকাপোক্ত আসন গড়েন। ২০০৩ সালে গ্রেনাডায় সফরকারী অস্ট্রেলিয়ার বিপক্ষে উপর্যুপরি সেঞ্চুরি করেন। উভয়ক্ষেত্রেই তিনি অপরাজিত ছিলেন ও তার দল জয় পেয়েছিল।
২০০৪ সালে স্বাগতিক ইংল্যান্ডের বিপক্ষে অনুষ্ঠিত ওডিআই সিরিজে অংশগ্রহণের লক্ষ্যে তাকে পুনরায় দলে নেয়া হয়। ঐ সময়ে শীর্ষসারিতে শূন্যতা থাকায় ওয়েস্ট ইন্ডিজকে ভুগতে হচ্ছিল। পরবর্তী কয়েক বছর গেইলের সাথে স্বাচ্ছন্দ্যে উদ্বোধনী জুটি গড়ে সফলতা পান। তারা উভয়ে টেস্টের ৩৩ ইনিংসে ৩৯.৩৯ গড়ে ১৩০০ রান এবং ওডিআইয়ে ৪১.১৫ গড়ে ১৬৮৭ রান তুলেছিলেন।
২০০৫ সালে জর্জটাউনে অনুষ্ঠিত টেস্টে সফরকারী দক্ষিণ আফ্রিকার বিপক্ষে নিজস্ব সর্বোচ্চ ২১৩ তোলেন। তার এ ইনিংসে ৩৪ চার ও ২ ছক্কা ছিল। ৪র্থ উইকেটে অপর দ্বি-শতকধারী শিবনারায়ণ চন্দরপলের সাথে ২৮৪ তোলেন। এ সিরিজের পরপরই তার দূর্বল ক্রীড়াশৈলী চোখে পড়ে ও মাঠের পার্শ্বে অবস্থান করতে হয়। মে মাসে ভারতের বিপক্ষে অনুষ্ঠিত ওডিআই সিরিজে অংশ নেয়ার জন্য সংক্ষিপ্তকালের জন্যে দলে ফিরে আসেন। কিন্তু আশাপ্রদ কিছু করতে না পারায় বিশ্বকাপে খেলার সুযোগ হাতছাড়া করেন।
২০০১ সালে অস্ট্রেলিয়া গমন করেন। এ পর্যায়ে মেলবোর্নের নৈশক্লাবে ঝগড়া করেন ও মারাত্মকভাবে আহত হন। সফরের শেষদিকে দলীয় সঙ্গী মারলন ব্ল্যাক ও সিলভেস্টার যোসেফকে সাথে নিয়ে নৈশক্লাবে গিয়েছিলেন। হোটেলে ফেরার পথে চারজন মাতাল রাস্তায় বোতল ভেঙ্গে দুই ভাগে বিভক্ত হয়ে তাদের মুখোমুখি হয়। তিনি ও যোসেফ মুক্তি পেলেও মারলন ব্ল্যাককে মারাত্মকভাবে পিটানো হয়।
২০০৫ সাল থেকে তিনি কোন টেস্টে অংশ নেননি। সর্বশেষ একদিনের আন্তর্জাতিকে অংশ নেন ২০০৬ সালে। অক্টোবর, ২০০৭ সালে এক বছরের চুক্তিতে ইংরেজ কাউন্টি দল ডার্বিশায়ারের পক্ষে ২০০৮ মৌসুমে খেলেন। ২০০৮ সালের ইন্ডিয়ান ক্রিকেট লীগে আহমেদাবাদ রকেটসের পক্ষে শুরুর দিকে খেলেন। কিন্তু দ্বিতীয় মৌসুমে খেলার জন্যে ফিরে আসেননি।
বিও-সাভার সূত্র

পদার্থবিজ্ঞানে, বিশেষত তড়িৎচুম্বকত্বের গবেষণায় বিও-সাভার সূত্র কোনও পরিবাহীর মধ্য দিয়ে একটি অপরিবর্তনশীল তড়িৎপ্রবাহের দ্বারা এর চারপাশে উৎপাদিত চৌম্বক ক্ষেত্রকে বর্ণনাকারী একটি সমীকরণ। এটি চৌম্বক ক্ষেত্রটিকে তড়িৎপ্রবাহের মান, দিক, দৈর্ঘ্য ও নৈকট্যের সাথে সম্পর্কিত করে। বিও-সাভার সূত্রটি স্থিরচুম্বকবিজ্ঞানের একটি ভিত্তি, যেখানে এটির ভূমিকা স্থিরবিদ্যুৎবিজ্ঞানের কুলম্বের সূত্রের সাথে তুলনীয়। যখন স্থিরচুম্বকবিজ্ঞান প্রয়োগযোগ্য হয় না, তখন এই সূত্রটিকে জেফিমেংকোর সমীকরণসমূহ দ্বারা প্রতিস্থাপন করতে হয়। এই সূত্রটি স্থিরচুম্বকীয় আসন্নীকরণে বৈধ এবং অঁপেরের বর্তনী সূত্র ও গাউসের চুম্বকত্ব সূত্রের সাথে সামঞ্জস্যপূর্ণ। সূত্রটিকে জঁ-বাতিস্ত বিও ও ফেলিক্স সাভার নামক দুই ফরাসি বিজ্ঞানীর নামে নামকরণ করা হয়েছে, যাঁরা ১৮২০ সালে এই সম্পর্কটি পরীক্ষার সাহায্যে প্রমাণ করেন।
সূত্রটির বিবৃতি নিম্নরূপ:
সিদ্ধার্থ মালহোত্রা

সিদ্ধার্থ মালহোত্রা (জন্ম: ১৬ জানুয়ারি ১৯৮৫) একজন ভারতীয় অভিনেতা এবং মডেল। তিনি সাধারণ হিন্দি চলচ্চিত্রে কাজ করেন। তিনি ফ্যাশন মডেল হিসাবে তার কর্মজীবন শুরু করেছিলেন, কিন্তু অভিনয় ক্যারিয়ারের জন্য এটি ছেড়ে দিয়েছিলেন। ২০১০ সালে করণ জোহরের সহকারী পরিচালক হিসেবে মাই নেম ইজ খান চলচ্চিত্রে কাজ করেন। ২০১২ সালে করণ জোহর পরিচালিত স্টুডেন্ট অফ দ্য ইয়ারে অভিনয়ের মাধ্যমে তিনি অভিনয় জীবনে পা রাখেন।
মালহোত্রা "হাসি তো ফাসি" (২০১৪), "এক ভিলেন" (২০১৪) এবং "কাপুর অ্যান্ড সন্স" (২০১৬) এর মতো ব্যবসায়িকভাবে সফল চলচ্চিত্রগুলিতে অভিনয় করেছিলেন। ক্যারিয়ারের মন্দার পরে, তিনি যুদ্ধের চলচ্চিত্র "শেরশাহ" (২০২১) এ বিক্রম বাত্রার চরিত্রে অভিনয় করার জন্য প্রশংসা অর্জন করেন এবং সেরা অভিনেতার জন্য ফিল্মফেয়ার পুরস্কারের জন্য মনোনয়ন অর্জন করেন। তিনি ২০২৩ সালে অভিনেত্রী কিয়ারা আডবাণীকে বিয়ে করেন।
মালহোত্রা ভারতের দিল্লির একটি পাঞ্জাবী হিন্দু পরিবারে জন্মগ্রহণ করেন । তার পিতা সুনীল মালহোত্রা মালহোত্রা এবং মা রাইমা মালহোত্রা। তিনি দিল্লীর ডন বস্কো স্কুল, বিড়লা বিদ্যা নিকেতন এবং শহীদ ভগত সিং কলেজে লেখা পড়া করেন। ১৮ বছর বয়সে মডেলিংয়ের মাধ্যমে ক্যারিয়ার শুরু করেন। ২০১২ সালে স্টুডেন্ট অফ দ্যা ইয়ারে অভিনয়ের মাধ্যমে তার অভিনয় জীবনের সূচনা ঘটে।
ইচ্ছাছিলো বড় ধরনের ডাইরেক্টর হবে কিন্তু তা আর হলো না করনের অনুরোধে স্টুডেন্ট অব দ্য ইয়ার এ অভিনয় করলো, তারপর আর পিছন ফিরে তাকাতে হয়নি।
ধনুষ

ভেঙ্কটেশ প্রভু কাস্তুরি রাজা একজন ভারতীয় অভিনেতা, প্রযোজক, গীতিকার এবং সংগীত শিল্পী। তিনি ধনুষ নামে সর্বাধিক পরিচিত। তিনি প্রধানত তামিল চলচ্চিত্রে কাজ করেন। তার কর্মজীবনে ৪৬টি চলচ্চিত্রে অভিনয় করে, তার প্রশংসার মধ্যে রয়েছে চারটি জাতীয় চলচ্চিত্র পুরস্কার (দুটি অভিনেতা হিসেবে এবং দুটি প্রযোজক হিসেবে), ১৪টি সাইমা পুরস্কার, নয়টি বিজয় পুরস্কার, সাতটি ফিল্মফেয়ার পুরস্কার দক্ষিণ, পাঁচটি ভিকাতন পুরস্কার, পাঁচটি এডিসন পুরস্কার এবং একটি ফিল্মফেয়ার পুরস্কার। ভারতীয় সেলিব্রিটিদের উপার্জনের উপর ভিত্তি করে তাকে ফোর্বস ইন্ডিয়া সেলিব্রিটি ১০০ তালিকা ছয়বার অন্তর্ভুক্ত করা হয়েছে।
ধনুষ ২০০২ সালে তার পিতা কস্তুরি রাজ পরিচালিত চলচ্চিত্র "তুল্লুভাদো ইলামাই"তে অভিনয়ের মাধ্যমে অভিনয় জীবন শুরু করেন। তার অভিনীত মারি ২ চলচ্চিত্রে " রাউডি বেবি " গানটি সর্বকালের সবচেয়ে বেশি দেখা ভারতীয় গানগুলির মধ্যে একটি হয়ে ওঠে। এটিই একমাত্র দক্ষিণ ভারতীয় ভিডিও গান যা ইউটিউবে ১ বিলিয়ন ভিউয়ে পৌঁছেছে।
ধনুষ তামিল চলচ্চিত্র পরিচালক এবং প্রযোজক কস্তুরি রাজার দ্বিতীয় সন্তান। বড় ভাই পরিচালক সেলভারাঘবনের চাপে ধনুষ অভিনয় জীবন শুরু করেন। ধনুশ সাথিয়া ম্যাট্রিকুলেশন উচ্চ বিদ্যালয়ে পড়াশোনা করেছেন।
২০০৪ সালের ১৮ নভেম্বর ধনুষ তামিল চলচ্চিত্রের কিংবদন্তি অভিনেতা রজনীকান্তের মেয়ে ঐশ্বর্যাকে বিয়ে করেন। ২০০৬ এবং ২০১০ সালে তাদের ঘরে দুটি পুত্সন্তান জন্মগ্রহণ করে। ২০২২ সালে এই দম্পতির বিচ্ছেদ হয়৷
ধানুশ হিন্দু দেবতা শিবের প্রবল ভক্ত এবং তার দুই পুত্রের নাম শৈব দিয়েছেন । তিনি একজন নিরামিষভোজী ।
ধনুশ প্রধানত তামিল সিনেমায় কাজ করেন। তবে তিনি কিছু হিন্দি ও ইংরেজি ছবিতেও অভিনয় করেছেন।
ধনুশ সাধারণত তার নিজের চলচ্চিত্রের জন্য গায়ক গায়। "পুধুকোট্টাইয়িলিরুন্ধু সারাভানান" চলচ্চিত্রে তিনি একটি প্লেব্যাক গায়ক হিসেবে পরিচিত হন। এর সুরকার যুবন শঙ্কর রাজা এবং তার ভাই সেলভারাঘভানের পরিচালনায় "পুধুপেট্টাই-" এ তার সাথে আবার সহযোগিতা করেন । তিনি সেলভারাঘভানের চলচ্চিত্র "আয়িরাথিল ওরুভান" এবং "মায়াক্কাম এনা-" তে আরও গান গেয়েছেন; প্রাক্তন, যেটিতে তাকে তার স্ত্রী ঐশ্বরিয়া রজনীকান্তের সাথে দেখা গেছে।
ঐশ্বরিয়া ধনুশের পরিচালনায় আত্মপ্রকাশ ৩ চলচ্চিত্রের সাউন্ডট্র্যাকের অংশ হিসাবে ২০১১ সালে "হোয়াই দিস কোলাভেরি ডি" ইউটিউবে প্রকাশিত হয়েছিল। গানটি ভারতে সবচেয়ে বেশি সার্চ করা ভিডিও হয়ে ওঠে। অনিরুধ রবিচন্দর ছিলেন চলচ্চিত্রের সাউন্ডট্র্যাক সুরকার এবং ধনুশ বেশিরভাগ গান লিখেছেন। তিনি কন্নড় চলচ্চিত্র বজরাকায়াতে "নো প্রবলেম" গানও গেয়েছেন"," যা তাকে শ্রেষ্ঠ পুরুষ প্লেব্যাক গায়ক - কন্নড়,  এবং তেলুগুতে "থিক্কা"-এর জন্য ফিল্মফেয়ার পুরস্কারের জন্য মনোনীত করেছে।
ধনুশ আর্থ আওয়ার ২০১২ কে সমর্থন করার জন্য WWF ইন্ডিয়ার সাথে কাজ করেছিলেন। ২০১৩ সালের আগস্টে পারফেটি ইন্ডিয়া লিমিটেড সেন্টার ফ্রেশ চুইংগামের ব্র্যান্ড অ্যাম্বাসেডর হিসাবে স্বাক্ষর করেছিল।
তিনি ওমেডি-ড্রামা "পা পান্দি" (২০১৭) দিয়ে তার পরিচালনায় আত্মপ্রকাশ করেছেন, যা তাকে সেরা পরিচালক - তামিলের জন্য তার প্রথম ফিল্মফেয়ার পুরস্কার জিতেছে।
ধনুশ জাতীয় চলচ্চিত্র পুরস্কার, ফিল্মফেয়ার পুরস্কার এবং বিজয় পুরস্কার অনুষ্ঠানে বেশ কয়েকটি পুরস্কার জিতেছেন ও মনোনয়ন পেয়েছেন। তিনি ভেট্রিমারন, "আদুকালাম" এবং "আসুরানের" সাথে তার চলচ্চিত্রের জন্য ২০১১ এবং ২০২১ সালে দুইবার শ্রেষ্ঠ অভিনেতার জন্য জাতীয় চলচ্চিত্র পুরস্কার জিতেছিলেন।
মধ্যরেখাতল

মধ্যরেখাতল হল ভূপৃষ্ঠে অবস্থিত যে কোনও স্থানের সাপেক্ষে তার সুবিন্দু, কুবিন্দু ও নাক্ষত্র মেরুদ্বয়কে ছেদ করে বিস্তৃত মহাবৃত্ত। তাই স্বাভাবিকভাবেই এই তলে দিগন্তের উত্তর ও দক্ষিণ বিন্দু দুটিও অবস্থান করে। এই তল মহাজাগতিক বিষুবরেখা তথা মহাজাগতিক দিগন্তের উল্লম্বভাবে অবস্থান করে। যে কোনও স্থানের সাপেক্ষে তার মধ্যরেখাতল ঐ স্থানের দ্রাঘিমার সাথে এবং খ-গোলকে ওই দ্রাঘিমার অভিক্ষেপের সাথে সমাপতিত হয় বলে অসীম সংখ্যক মধ্যরেখাতল কল্পনা করা যেতে পারে।
উত্তর ও দক্ষিণ মেরুদ্বয়ে মধ্যরেখাতল অনির্দিষ্ট, কারণ এই দুই স্থানে সুবিন্দু ও কুবিন্দু নাক্ষত্র মেরুদ্বয়ের সাথে সমাপতিত হয়। ফলস্বরূপ নাক্ষত্র মেরুদ্বয়কে ছেদকারী যে কোনও মহাবৃত্তই সুবিন্দু ও কুবিন্দুকেও ছেদ করে এবং মধ্যরেখাতলের কোনও স্থির মান পাওয়া যায় না।
বিভিন্নভাবে মধ্যরেখাতলকে সমান দুই ভাগে ভাগ করা যায়। মেরু অক্ষ বরাবর বিস্তৃত সরলরেখা দ্বারা একে "স্থানীয় মধ্যরেখাতল" ও "প্রতিমধ্যরেখাতলে" ভাগ করা হয়। স্থানীয় মধ্যরেখাতলে সুবিন্দু অবস্থান করে এবং প্রতিমধ্যরেখাতলে কুবিন্দু। অনুভূমিক স্থানাঙ্ক ব্যবস্থায় দিগন্তের উত্তর ও দক্ষিণ বিন্দু বরাবর মধ্যরেখাতলকে ভাগ করা হয়। এক্ষেত্রে "ঊর্ধ্ব মধ্যরেখাতল" সুবিন্দুকে ও "নিম্ন মধ্যরেখাতল" কুবিন্দুকে ছেদ করে।
যে কোনও জ্যোতিষ্ক পৃথিবীর ঘূর্ণনের সাথে সাথে স্থানীয় মধ্যরেখাতলের সাপেক্ষে সচল হিসেবে প্রতিভাত হয়। এর কারণ মধ্যরেখাতল সর্বদা ঐ স্থানের নিজস্ব দিগন্তের সাপেক্ষে নির্ধারিত। মধ্যরেখাতল পেরোনোর সময় জ্যোতিষ্ক আকাশে তার সর্বোচ্চ অবস্থানে যায়। কোনও জ্যোতিষ্কের বিষুবাংশ ও স্থানীয় নাক্ষত্র সময় বিচার করে ঐ স্থানের সাপেক্ষে জ্যোতিষ্কটির সর্বোচ্চ অবস্থানে আরোহণের সময় নির্ণয় করা সম্ভব (দেখুন: ঘণ্টা কোণ)।
ইন দ্য পাইন্স

"ইন দ্য পাইন্স", এছাড়াও "হয়ার ডিড ইউ স্লিপ লাস্ট নাইট?" এবং "মাই গার্ল" নামে পরিচিত, একটি ঐতিহ্যগত আমেরিকান লোক গান, যেটি দুটি গান থেকে উদ্ভূত। "ইন দ্য পাইন্স" এবং "দ্য লঙ্গেস্ট ট্রেন", দুটি গানেরই লেখক অজানা এবং এগুলো অন্তত ১৯৮০-এর দশকের। ইস্টার্ন টেনেসী এবং কেন্টাকি, পশ্চিম নর্থ ক্যারোলাইনা এবং উত্তর জর্জিয়া সংলগ্ন অঞ্চলগুলিতে এই গানের সূত্রপাত মার্কিন যুক্তরাষ্ট্রের দক্ষিণ অ্যাপালেশিয়া অঞ্চলে। অ্যাপালেশিয়া মূলত ইষ্টার্ন আমেরিকার সাংস্কৃতিক অঞ্চলগুলির মধ্যে অন্যতম।
বিভিন্ন শিল্পীদের দ্বারা বিভিন্ন সংস্করণ ও ধারায় গানটির রেকর্ড করা হয়েছে, তবে এটি প্রায়শই আমেরিকান ব্লুগ্রাস সঙ্গীতজ্ঞ বিল মনরো এবং ব্লুজ সঙ্গীতজ্ঞ লিড বেলির সাথে সম্পর্কিত, তারা দু'জনেই ১৯৪০ এবং ১৯৫০-এর দশকে গানটির দুটি ভিন্ন সংস্করণ রেকর্ড করেছিলেন।
ফোর পেনি পরিবেশিত এই গানের একটি সংস্করণ ১৯৬৪ সালে ইউকে শীর্ষ বিশ চার্টে অবস্থান নিয়েছিল। আমেরিকান গ্রাঞ্জ ব্যান্ড নির্বানার একটি সরাসরি পরিবেশনায় লিড বেলির সংস্করণটিকে পুনরায় ব্যাখ্যা করা হয় এবং ১৯৯৩ সালে তাদের "এমটিভি আনপ্লাগড" পরিবেশনায় এটি রেকর্ড করা হয়েছিল।
অন্যান্য অসংখ্য লোকগীতির মতো, "ইন দ্য পাইন্স" প্রজন্ম থেকে প্রজন্মে স্থানীয় লোক মুখে প্রবহমান। ১৯২৫ সালে, গানটির একটি সংস্করণ লোক সংগ্রাহক ফোনোগ্রাফ সিলিন্ডারে রেকর্ড করেছিলেন। এটি ছিল "দ্য লঙ্গেস্ট ট্রেন" গানের প্রথম ডকুমেন্টেশন, যাতে "দ্য লঙ্গেস্ট ট্রেন আই এভার স" সম্পর্কে একটি শ্লোক রয়েছে।
গানটি প্রথম প্রিন্টিং সংস্করণ করেন সেসিল শার্প ১৯১৭ সালে; চার লাইনের সংস্করণটি ছিলো এরকমঃ
"Black girl, black girl, don't lie to me
Where did you stay last night?
I stayed in the pines where the sun never shines
And shivered when the cold wind blows"
১৯২৬ সাল থেকে গানটির প্রথম কর্মাশিয়াল রেকর্ডি শুরু। এই ফোকসংগীত নিয়ে ১৯৭০ সালে জুডিথ ম্যাকলূহ তার পিএইচ নিবন্ধে উল্লেখ করেন ইন দ্যা পিন্স গানটির ১৬০ বার বিন্যাস ঘটে।
১৯৯০-এর দশকের গোড়ার দিকে নির্বানা প্রায়শই গানটি পরিবেশন করেছিল। সঙ্গীতশিল্পী ও গিটারবাদক কার্ট কোবেইনের সিয়াটলের সঙ্গীতজ্ঞ মার্ক লেনেগানের সাথে গানটির পরিচয় করিয়েছিলেন এবং লেনেগানের ১৯৯০ সালের "দ্য উইন্ডিং শিট" অ্যালবামে একটি সংস্করণে গিটার বাজিয়েছিলেন।
বেইজিং দক্ষিণ রেলওয়ে স্টেশন

বেইজিং দক্ষিণ রেলওয়ে স্টেশন বেইজিং এর সবচেয়ে বড় রেল স্টেশন।এটি নতুন ভাবে চালু হয় ২০০৮ সালে। এর আগে পুরনো স্টেশনটি ১৮৯৭ সাল থেকে ২০০৬ সাল পর্যন্ত চালু ছিল। এই স্টেশনটি বেইজিং এর কেন্দ্র থেকে ৮ কিমি দূরে অবস্থিত।এই স্টেশন থেকে বেইজিং ও থিয়েনচিন শহরে উচ্চগতির রেলপথ চলেগেছে। এই স্টেশন থেকে সাংহাই , থিয়েনচিন শহরে উচ্চগতির ট্রেন চলাচল করে।
চাঁদপাড়া রেলওয়ে স্টেশন

চাঁদপাড়া রেলওয়ে স্টেশনটি চাঁদপাড়ায় অবস্থিত। এটি শিয়ালদহ-বনগাঁ লাইন-এর একটি গুরুত্বপূর্ণ রেলওয়ে স্টেশন। এই স্টেশনটি চালু হয় ব্রিটিশ ভারতে ১৯০৬ সালের মধ্যে। বর্তমানে এটি চাঁদপাড়া ও চাঁদপাড়ার পার্শ্ববর্তী এলাকার সেবা প্রদান করে থাকে। একটি দ্বীপ প্ল্যাটফর্ম ও একটি পার্শ্ব প্ল্যাটফর্ম বিশিষ্ট স্টেশনটিতে মোট ৩ টি প্ল্যাটফর্ম রয়েছে। এই রেলওয়ে স্টেশন দিয়ে প্রতিদিন ৩১ জোড়া ট্রেন চলাচল করে (২০১৫)। স্টেশনটি চাঁদপাড়া বাজার থেকে ১.৩ কিলোমিটার দূরে অবস্থিত।
বিভূতিভূষণ হল্ট রেলওয়ে স্টেশন উত্তর চব্বিশ পরগণা জেলার চাঁদপাড়ায় অবস্থিত। এই স্টেশন থেকে পরবর্তী স্টেশন হল - বিভূতিভূষণ হল্ট রেলওয়ে স্টেশন এবং পূর্ববর্তী স্টেশন হল ঠাকুরনগর রেলওয়ে স্টেশন।
১৮৮২-৮৪ সালে বেঙ্গল সেন্ট্রাল রেলওয়ে কোম্পানি দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। এর পর শিয়ালদহ বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।
চাঁদপাড়া রেলওয়ে স্টেশনটি কলকাতা জেলা ও উত্তর চব্বিশ পরগণা জেলার মধ্যে বিস্তৃত শিয়ালদহ বনগাঁ রেলপথের উপরে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে বনগাঁ পর্যন্ত ২ টি রেললাইন বা রেল ট্র্যাক দ্বার গঠিত।
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে, যার মধ্যে ১ নং প্ল্যাটফর্মটি পার্শ্ব প্ল্যাটফর্ম এবং ২ নং ও ৩ নং প্ল্যাটফর্মটি দ্বীপ প্ল্যাটফর্ম। ১ নং প্ল্যাটফর্মের সাথে ২ নং ও ৩ নং প্ল্যাটফর্ম একটি ফুটব্রিজ দ্বারা সংযুক্ত রয়েছে। চাঁদপাড়া রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
চাঁদপাড়া রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
চাঁদপাড়া রেলওয়ে স্টেশনের রেলপথে বৈদ্যুতীক ট্রেন চলাচল করে। 
স্টেশনটি চাঁদপাড়া বাজার ও যশোর রোড থেকে ১.৩ কিলোমিটার দূরে অবস্থিত। স্টেশন থেকে বিভিন্ন রুটে অট চলাচল করে।
কুশল মেন্ডিস

বালাপুবাদুগে কুশল গিমহান মেন্ডিস (; জন্ম: ২ ফেব্রুয়ারি, ১৯৯৫) পেশাদার শ্রীলঙ্কান টেস্ট ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে শ্রীলঙ্কা দলের প্রতিনিধিত্ব করেন। ঘরোয়া প্রথম-শ্রেণীর ক্রিকেটে কুরুনেগালা ওয়ারিয়র্সের পক্ষে খেলছেন কুশল মেন্ডিস।
সোবার্স-তিসেরা ট্রফির দ্বিতীয় টেস্টের মাধ্যমে শ্রীলঙ্কার ১৩২তম টেস্ট খেলোয়াড় হিসেবে ক্যাপ পরিধান করেন। ২০১৫ সালে ওয়েস্ট ইন্ডিজ সফরে অনুষ্ঠিত ২য় টেস্টের মাধ্যমে তার অভিষেক ঘটে। ঐ টেস্টের প্রথম ইনিংসে ১৩ ও দ্বিতীয় ইনিংসে ৩৯ রান তুলেছিলেন। ২০১৬ সালে ইংল্যান্ড সফরের জন্য দলের অন্যতম সদস্য মনোনীত হন। প্রথম টেস্টের প্রথম ইনিংসে শূন্য রান তুললেও দ্বিতীয় ইনিংসে ৫৩ রানের প্রথম অর্ধ-শতক করেন।
অরুণ কুমার চন্দ

অরুণ কুমার চন্দ (১৮৯৯-১৯৪৭), আসামের কাছাড় জেলার একজন ভারতীয় স্বাধীনতা কর্মী ছিলেন। 
ভারত সরকার তার সম্মানে একটি স্ট্যাম্প জারি করেন।  তিনি একজন সমাজকর্মী ও লেখক ছিলেন এবং বাংলা সাপ্তাহিক "সপ্তক" পত্রিকার সম্পাদনা করেন। শিলচরে ১৯৬০ সালে তাঁর স্মরণে এ কে কে চন্দ ল কলেজ নামে একটি আইন কলেজ প্রতিষ্ঠিত হয়েছিল।
রয় ফ্রেডেরিক্স

রয় ক্লিফটন ফ্রেডেরিক্স (; জন্ম: ১১ নভেম্বর, ১৯৪২ - মৃত্যু: ৫ সেপ্টেম্বর, ২০০০) ব্রিটিশ গায়ানার ব্লেয়ারমন্টে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ১৯৬৮ থেকে ১৯৭৭ মেয়াদে ওয়েস্ট ইন্ডিজ ক্রিকেট দলের পক্ষে টেস্ট ক্রিকেটে অংশ নিয়েছিলেন রয় ফ্রেডেরিক্স। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা ও ইংরেজ কাউন্টি ক্রিকেটে গ্ল্যামারগন দলের প্রতিনিধিত্ব করেছেন। দলে তিনি মূলতঃ উদ্বোধনী ব্যাটসম্যানরূপে মাঠে নামতেন।
টেস্ট ও একদিনের আন্তর্জাতিকের উভয় স্তরের ক্রিকেটেই ব্যাটিং সূচনা করতেন। মাত্র নয় বছরের খেলোয়াড়ী জীবনে ৪৩৩৪ টেস্ট রান তুলেছেন তিনি। সে তুলনায় ওডিআইয়ে বেশ বেমানান ছিল তার ব্যাটিং। ১২ খেলায় তিনি ৩১১ রান সংগ্রহ করেছিলেন।
প্রথম-শ্রেণীর ইংরেজ কাউন্টি ক্রিকেটে গ্ল্যামারগন এবং ব্রিটিশ গায়ানা ও গায়ানার প্রতিনিধিত্ব করেছেন। ১৯৭০-এর দশকের মাঝামাঝি সময়ে গর্ডন গ্রীনিজের সাথে সফলতম জুটি গড়ার পূর্বে বেশ কয়েকজনের সাথে উদ্বোধনী জুটি গড়েছিলেন। আক্রমণাত্মক ভঙ্গীমার অধিকারী ফ্রেডেরিক্স ফাস্ট বোলারদের বিপক্ষে নিজেকে বেশ ফুটিয়ে তুলতেন। এছাড়াও প্রথাগতভাবেও রান সংগ্রহ করতেন তিনি।
১৯৭৫-৭৬ মৌসুমে নিজস্ব সর্বোচ্চ টেস্ট রান ১৬৯ পার্থে স্বাগতিক অস্ট্রেলিয়ার বিপক্ষে তুলেন। দ্বিতীয় দিনের শুরুতেই অস্ট্রেলিয়া অল-আউট হলে মধ্যাহ্নভোজনের ৯০ মিনিট পূর্বে আট-বলে গড়া ১৪ ওভারে ওয়েস্ট ইন্ডিজ ১৩০/১ করে। মধ্যাহ্নভোজনের পর ফ্রেডেরিক্স মাত্র ৭১ বল খেলে সেঞ্চুরি করেন যা ঐ সময়ে দ্রুততম ছিল। খেলায় ওয়েস্ট ইন্ডিজ ইনিংসের ব্যবধানে জয় পায়।
১৯৭৪ সালে উইজডেন কর্তৃক অন্যতম বর্ষসেরা ক্রিকেটার মনোনীত হন।
ফর্বেস বার্নহাম সরকারের শাসনামলে গায়ানার ক্রীড়ামন্ত্রীর দায়িত্ব পালন করেছেন। ৫ সেপ্টেম্বর, ২০০০ তারিখে ৫৭ বছর বয়সে মার্কিন যুক্তরাষ্ট্রের নিউইয়র্কে তার দেহাবসান ঘটে।
বিসিআইএম অর্থনৈতিক করিডর

বাংলাদেশ-চীন-ভারত-মায়ানমার অর্থনৈতিক করিডর বা বিসিআইএম অর্থনৈতিক করিডর হল ভারত, চীন, বাংলাদেশ ও মায়ানমারের মধ্যে প্রস্তাবিত একটি অর্থনৈতিক করিডোর। এই করিডর প্রধানত সড়ক পথের দ্বারা গড়ার কথা হয়। এই করিডরের মোট দৈর্ঘ্য ২৮০০ কিলোমিটার।
২০১৫ সালে, চীন বেল্ট অ্যান্ড রোড ইনিশিয়েটিভের অংশ হিসাবে বৈশ্বিক সংযোগের উদ্যোগের জন্য করিডোরটির প্রস্তাব করে। বিআরআই প্রথম থেকেই ভারত বয়কট করে। ২০১২ সালের মে মাসে বিসিআইএম'কে ৩য় করিডোর এবং প্রকল্পগুলির তালিকায় দ্বিতীয় বেল্ট অ্যান্ড রোড ফোরামে অংশ নেওয়া রাষ্ট্রীয় নেতাদের দ্বারা জারি করা একটি যৌথ আলোচনায় উল্লেখ করা হয়নি, যা বিসিআইএম'কে বিআরআই থেকে বাদ দেওয়া হয়েছে বলে ইঙ্গিত দেয়। একই বছরে ভারত ইউসি'র ১৩তম বিসিআইএম ফোরামে একটি প্রতিনিধি প্রেরণ করে বিসিআইএম'কে অক্ষত রাখতে চায়, যদিও করিডোর বিআরআই'য়ের পূর্বাভাস দেয়।
প্রস্তাবিত করিডোরটি এই অঞ্চলে সড়ক, রেল, জল এবং বিমান সংযোগের মধ্য দিয়ে চীন ইউনান প্রদেশ, বাংলাদেশ, মায়ানমার ও পূর্ব ভারতের পশ্চিমবঙ্গে প্রায় ৪৪০ মিলিয়ন মানুষকে ধারণ করে ১৬.৬৫ মিলিয়ন বর্গকিলোমিটার এলাকা জুড়ে থাকবে। বিসিআইএম পণ্য, পরিষেবা ও জ্বালানি, বাজারজাতকরণ ব্যতীত বাধা নির্মূল, উন্নত বাণিজ্যের সহজলভ্যতা, অবকাঠামো উন্নয়নে বিনিয়োগ এবং খনিজ, জল ও অন্যান্য প্রাকৃতিক সম্পদের যৌথ অনুসন্ধান ও বিকাশের জন্য বৃহত্তর বাজারে প্রবেশের কল্পনা করে।
বিসিআইএম করিডর গড়ার প্রধান লক্ষ্য হল ভারত এর পূর্ব অঞ্চলের প্রধান ও দেশের অন্যতম বাণিজ্য কেন্দ্রের কলকাতার সঙ্গে দক্ষিণ-পশ্চিম চীন এর প্রধান বাণিজ্য কেন্দ্র কুনমিং এর উন্নত যোগাযোগ ও বাণিজ্যের প্রসার ঘটান।করিডরটি পশ্চিমবঙ্গ এর রাজধানী কলকাতা থেকে শুরু হয়ে বনগাঁর পেট্রোপলএ ভারত-বাংলাদেশ সীমান্তে অতিক্রম করে বাংলাদেশ এর রাজধানী ঢাকা হয়ে আসাম-বাংলাদেশ সীমান্ত অতিক্রম করে আবার ভারত এ প্রবেশ করে শিলচল শহরে পৌঁছায় ।এরপর এটি হম্ফল হয়ে ভারত-মায়ানমার সীমান্ত অতিক্রম করে মায়ানমারের শহর মান্ডালায় পৌঁছায়। শেষে মায়ানমার-চীন সীমান্ত অতিক্রম করে চীন এর কুনমিং শহরে পৌঁছায়।
বাঁশকান্দি

বাঁশকান্দি, শিলচর থেকে প্রায় ১৩কিঃমিঃ দূরত্বে অবস্থিত ভারতবর্ষের আসাম রাজ্যের কাছাড় জেলার একটি ব্লক স্তর অঞ্চল। ইহার ছায়াতলে অনেক ছোট ছোট গ্রাম আছে। বাঁশকান্দি নিম্ন স্তরের গ্রামবাসীদের এবং ক্ষুদ্র ও গ্রাম পর্যায়ের উদ্যোক্তার জন্য একটি বাণিজ্যিক কেন্দ্র। যদিও বাঁশকান্দি এত উন্নত মানের নয়, তথাপি সাধারণ মানুষের প্রয়োজন পূরণ করতে সক্ষম যারা উচ্চ পর্যায়ের জীবিকা নির্বাহের জন্য প্রচেষ্টা করতে পারেন না।
ইহা গড় সমুদ্রতল থেকে ২৩ মিটার উচ্চতায় অবস্থিত।
জাতীয় মহাসড়ক ৫৩ এখন
জাতীয় মহাসড়ক ৩৭ বাঁশকান্দির মধ্য দিয়ে অতিক্রম করে।
এখানে জনগণের অধিকাংশই চাষী, কৃষিজীবী ও জেলে।
বাঙ্গালি ও মণিপুরীরা এই অঞ্চলের প্রধান জনগোষ্ঠী, বাংলা ভাষা সাধারণ এই অঞ্চলের একটি বাণিজ্যিক হিসেবে কথ্য ভাষা। হিন্দি ভাষী লোকের সংখ্যা খুবই কম।
আসাম গ্রামীণ বিকাশ ব্যাংক এ অঞ্চলের একমাত্র ব্যাংক প্রতিষ্ঠান।
বাঁশকান্দি হৃদ
ধনঞ্জয় ডি সিলভা

ধনঞ্জয় মাদুরাঙ্গা ডি সিলভা (; জন্ম: ৬ সেপ্টেম্বর, ১৯৯১) কলম্বোয় জন্মগ্রহণকারী শ্রীলঙ্কার বিশিষ্ট পেশাদার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি।
ঘরোয়া প্রথম-শ্রেণীর শ্রীলঙ্কান ক্রিকেটে তামিল ইউনিয়নের প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে ব্যাটিং করে থাকেন ধনঞ্জয় ডি সিলভা।
জুলাই, ২০১৫ সালে পাকিস্তানের বিপক্ষে টুয়েন্টি২০ আন্তর্জাতিক সিরিজ খেলার জন্য শ্রীলঙ্কা দলের সদস্য মনোনীত হন। ৩০ জুলাই, ২০১৫ তারিখে তার টুয়েন্টি২০ আন্তর্জাতিকে অভিষেক ঘটে। খেলায় তিনি ৩১ রান তুললেও তার দল পাকিস্তানের কাছে পরাজিত হয়েছিল।
২৬ জুলাই, ২০১৬ তারিখে ক্যান্ডিতে সফরকারী অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। সিরিজের প্রথম টেস্টে স্টিভ ও’কিফের বলে ছক্কা মেরে রানের খাতা খুলেন ধনঞ্জয় ডি সিলভা। এরফলে, টেস্ট ক্রিকেটের ইতিহাসে পঞ্চম ব্যাটসম্যান হিসেবে ছক্কা মেরে রান সংগ্রহ করেন তিনি। বাদ-বাকীরা হলেন - এরিক ফ্রিম্যান (১৯৬৮), কার্লাইল বেস্ট (১৯৮৬), কিথ দাবেঙ্গা (২০০৫) ও মার্ক ক্রেগ।
নভেম্বর, ২০১৭ সালে শ্রীলঙ্কা ক্রিকেট কর্তৃক বর্ষসেরা টেস্ট ব্যাটসম্যানের পুরস্কার লাভ করেন।
ওরলি

ওরলি, ওর্লী, ওয়ারলী বা বরলী () মহারাষ্ট্রের রাজধানী মুম্বইয়ের দক্ষিণাংশে আরব সাগরের উপকূলে অবস্থিত একটি শহরতলী বা উপনগর।
ওর্লি মুম্বইয়ের দক্ষিণাংশে আরব সাগরের উপকূলে অবস্থিত। এখান থেকে হাজী আলী দরগাহ মাত্র ৫০০ মিটার দূরেই অবস্থিত, যা মুম্বইয়ের দর্শনীয় স্থানগুলির একটি। ওর্লির দক্ষিণ ও পশ্চিমদিক আরব সাগর দ্বারা বেষ্টিত, পূর্বদিকে মহালক্ষ্মী এবং উত্তরদিকে প্রভাদেবী অবস্থিত। এখানকার নিকটবর্তী রেলস্টেশনগুলির মধ্যে মহালক্ষ্মী স্টেশন সবচাইতে কাছে, এছাড়াও এলফিনস্টোন, ও লোয়ার পরেল স্টেশন ইত্যাদিও নিকটতম। রাজীব গান্ধী সমুদ্রসেতু নির্মাণের পর ওর্লির সাথে মুম্বই পশ্চিম উপনগরের যোগাযোগব্যবস্থায় আমূল উন্নতি ঘটেছে।
এই অঞ্চলেই ভারতের সর্বোচ্চ বহুতল ভবনাদি অবস্থিত।
১৯৭০-এর দশক থেকেই ওর্লি, মুম্বইয়ের বৃহৎ বাণিজ্য দপ্তর অঞ্চলের রূপ নেওয়া শুরু করে। বৃহৎ কোম্পানিগুলির মধ্যে শিবসাগর এস্টেট নামক একটি কোম্পানি প্রথম এই অঞ্চলে তাদের বাণিজ্যিক দপ্তর স্থাপন করে। বর্তমানে এখানে জিএসকে ফার্মা, টাটা, ডেলোইট, নোভার্টিস, এইচডিএফসি ব্যাংক, ইয়েস ব্যাংক, সাইমেনস, সিয়াট ইত্যাদি কোম্পানির শাখা-দপ্তর এখানে অবস্থিত। এছাড়া আদিত্য বিড়লা গ্রুপের মত কোম্পানির সদরদপ্তর এখানে অবস্থিত।